laion/Wikipedia-Exotic huggingface dataset:
ZMapp

ZMapp היא תרופה ניסיונית המבוססת על של שלושה נוגדנים חד-שבטיים מואנשים לטיפול אימונולוגי כנגד וירוס האבולה, המופק מצמח הניקוטיאנה (Nicotiana benthamiana). התרופה מורכבת משלושה נוגדנים חד-שבטיים שנלקחו בתחילה מעברים שנחשפו לחלבוני נגיף האבולה ושעובדו עם נוגדנים אנושיים. התרופה מיוצרת מצמח הטבק מזן Nicotiana benthamiana. בדומה לטיפול בנוגדנים תוך ורידיים, ZMapp מכילה תערובת של נוגדנים אשר מעניקה חסינות פסיבית לאדם, מגבירה את התגובה החיסונית הרגילה ונועדה למתן לאחר חשיפה לנגיף האבולה. נוגדנים מסוג זה משמשים לטיפול ומניעה של מחלות זיהומיות שונות ונועדו לתקוף את הנגיף על ידי נטרול ופגיעה בפני השטח שלו למניעת נזק עתידי. שניים מבין שלושת המרכיבים של התרופה פותחו במקור בסוכנות הבריאות הציבורית של המעבדה הלאומית למיקרוביולוגיה בקנדה (NML), והמרכיב השלישי על ידי מכון המחקר הרפואי הצבאי האמריקאי למחלות זיהומיות. כיום פיתוח התרופה נעשה על ידי חברת ".Mapp Biopharmaceutical Inc". התרופה נוסתה לראשונה במהלך התפרצות האבולה במערב אפריקה ב-2014 על 7 חולים מתוכם 2 נפטרו. למרות שלא עברה ניסויים קליניים בבני אדם, אישר הFDA את השימוש בה לטיפול בחולים באבולה. אבולה התפרצות האבולה במערב אפריקה (2014–2015) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מועצה אזורית חבל אילות

מועצה אזורית חבל אֵילוֹת שוכנת במחוז הדרום בדרום הנגב והיא המועצה האזורית הדרומית ביותר בארץ. בתחומי המועצה 12 יישובים, מתוכם 10 קיבוצים. שטחה כ־2.2 מיליון דונם. ממוצע המרחקים בין כל יישובי המועצה הוא 19.6 ק"מ. למועצה 14 חברי מועצה ובראשה עומד ד"ר חנן גינת. עיר המחוז, שהיא רשות מקומית נפרדת, היא אילת. שם המועצה ניתן לה בנובמבר 1962 על ידי ועדת השמות הממשלתית. במרבית יישובי חבל אילות פועלת תנועת הנוער המחנות העולים ובוגריה משולבים כמדריכים במערכות החינוך הבלתי פורמליות בקיבוצים, במסגרת הקואופרטיב לחינוך - גוף משותף למועצה, ליישובים, לתנועת המחנות העולים ולמתנ"ס חבל אילות. בניין המועצה האזורית נמצא מול הכניסה לקיבוץ יטבתה. חבל אילות הוא אזור מדברי צחיח. בחורף קיים מיעוט ניכר של משקעים, ובקיץ ניתן למדוד טמפרטורות של מעל 40°. הצומח והחי אופייניים למדבר. בשטח נרחב מתחום המועצה האזורית חבל אילות, נמצאת שמורת הטבע בקעת תמנע. האזור, המרוחק ממרכז הארץ, אינו מחובר לרשת המים הארצית, והמים לשתייה ולהשקיה מותפלים מים סוף, במתקן התפלה של חברת מקורות. מקור נוסף של מים הוא קידוח מי תהום בנחל פארן, שגם הם מלוחים מעט, וגם הם עוברים התפלה. גבולות תחום שיפוט המועצה הם: בצפון: הערבה התיכונה, מועצה אזורית הערבה התיכונה ומועצה אזורית רמת הנגב בדרום: העיר אילת, גבול מצרים במזרח: גבול ירדן במערב: גבול מצרים והנגב המרכזי. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית חבל אילות 4,962 תושבים (מקום 228 בדירוג רשויות מקומיות בישראל). האוכלוסייה גדלה בקצב גידול שנתי של ‎1.6%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 89.5%. השכר החודשי הממוצע של שכיר במשך שנת 2021 היה 10,836 ש"ח (ממוצע ארצי: 11,330 ש"ח). בית הספר היסודי של תלמידי החבל נקרא "נוף אדום" ונמצא בסמוך למבנה המועצה האזורית. חטיבת הביניים ובית הספר התיכון של תלמידי החבל נקרא "מעלה שחרות" ונמצא בסמוך לשטח קיבוץ יטבתה. בית ספר נוסף בחבל הוא בית ספר יסודי לתלמידי קיבוץ נאות סמדר. אבינועם פינקלמן מקיבוץ יטבתה (1963–1970) עידו אלוני מקיבוץ יטבתה (1970–1974) בילו מישורי מקיבוץ יטבתה (1974–1982, 1995–1999) דובי הלמן מקיבוץ יטבתה (1981–1985) שלמה טושינסקי מקיבוץ אילות (1985–1995) אהוד עמיאל (אודי) גת מקיבוץ קטורה (2000–2016) חנן גינת מקיבוץ סמר (מ-2016) אתר המועצה האזורית חבל אילות פרופיל מועצה אזורית חבל אילות נכון לשנת 2020 באתר הלמ"ס סיפור מקומי - חבל אילות מסע בזמן מועצה אזורית חבל אילות, במרכז המידע לנגב ולגליל של תנועת אור מועצה אזורית חבל אילות באתר מידעפון אילת דרור פויר, ‏מלחמת עולם בחבל אילות: קיבוצניקים נגד עירוניים, באתר גלובס, 12 ביוני 2016 לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל מועצה אזורית חבל אילות באתר הלמ"ס
סנאד לוליץ'

סנאד לוליץ' (בבוסנית: Senad Lulić; נולד ב-18 בינואר 1986) הוא כדורגלן עבר בוסני ששיחק בעמדת הקיצוני. לוליץ' נולד במוסטאר שברפובליקה הפדרלית הסוציאליסטית של יוגוסלביה ובעקבות מלחמת יוגוסלביה הגרה משפחתו לשווייץ. הוא התחיל את הקריירה שלו בצ'ור 93 ובשנת 2006 עבר לAC בלינצונה איתה עלה לליגת העל השווייצרית. ביולי 2008, עבר לגראסהופרס ציריך בה שיחק שתי עונות ולאחר מכן עבר ליאנג בויז ברן. בעונתו היחידה במועדון הוא הבקיע 9 שערים ב-40 משחקים בכל המסגרות, דבר שמשך את עיניהן של מועדונים כמו:הרטה ברלין, ורדר ברמן ולאציו. ב-16 ביוני 2011 לוליץ' חתם על חוזה לחמש שנים בלאציו תמורת תשלום שלא פורסם. ב-9 בספטמבר 2011 ערך את הופעת הבכורה שלו נגד מילאן. ביוני 2012 נבחר במקום השלישי בתואר "השחקן הבוסני של העונה" אחרי אדין דז'קו ממנצ'סטר סיטי ומיראלם פיאניץ' מרומא. ב-26 במאי 2013, הוא הבקיע את השער היחיד בגמר הגביע וזכה בתואר ראשון בקריירה שלו. לוליץ' ערך את הופעת הבכורה שלו בנבחרת בוסניה והרצגובינה ב-1 ביוני 2008 נגד אזרבייג'ן. באוגוסט 2010, זומן בפעם השנייה בקריירה. לאחר שגילה יכולת טובה בלאציו, קיבל לוליץ' את חולצת ההרכב הראשון בנבחרת. ב-7 ביוני 2013 הבקיע לוליץ' את שער הבכורה של בנבחרת בניצחון 0–5 נגד לטביה במסגרת מוקדמות מונדיאל 2014. לוליץ' העפיל עם הנבחרת לראשונה בתולדותיה למונדיאל 2014. לאציו קופה איטליה: 2012/2013 הסופר קאפ האיטלקי: 2017 מדיה וקבצים בנושא סנאד לוליץ' בוויקישיתוף סנאד לוליץ', באתר Transfermarkt סנאד לוליץ', באתר Soccerway סנאד לוליץ', באתר BDFutbol סנאד לוליץ', באתר WorldFootball.net סנאד לוליץ', באתר National Football Teams סנאד לוליץ', באתר FootballDatabase.eu
ברתולד יאקוב

ד"ר ברתולד יאקוב סלומון (בגרמנית: Berthold Jacob Salomon ‏ 12 בדצמבר 1898 בברלין - 26 בפברואר 1944 בברלין), שהשתמש גם בשמות העט חייל ותיק (Ein alter Soldat), מרצ'ל רולין (Marcel Rollin) וברתולד ג'יי (Berthold Jay) היה עיתונאי ופציפיסט יהודי-גרמני. הסופר והעיתונאי ברתולד יאקוב היה לפציפיסט ולמבקר חריף של המיליטריזם הגרמני בעקבות התנסויותיו במלחמת העולם הראשונה. מאמריו חשפו את התחמשותה הסודית של גרמניה לצד נהלים בלתי-חוקיים אחרים בצבא. כתוצאה מכך עמד למשפט באשמת בגידה, נקנס ונשלח למאסר של תשעה חודשים במצודה. בקיץ 1932 עקר לשטרסבורג, שם ניהל שירות עיתונות עצמאי. הוא הגביר את מאמציו לחשיפת ההכנות הנעשות בגרמניה לקראת מלחמה. שמות הקוד שהשתמש בהם היו מרצל רולין וברתולד ג'יי. בשנת 1935 עשו סוכני הגסטאפו בשווייץ שימוש במלשין, שמשך אותו בדרכי רמיה אל בזל, משם העבירו אותו בכוח את הגבול לגרמניה. ממשלת שווייץ מחתה נמרצות נגד הפרת ריבונותה הלאומית, ומחאה זאת, יחד עם לחץ דיפלומטי ומחאות ציבוריות מצד גרמנים גולים, הביאו לשחרורו מן הכלא הגרמני כעבור חצי שנה ולהחזרתו לשווייץ, אך לנוכח איומי הנאצים עבר יאקוב לצרפת, שם המשיך בעבודתו עד פרוץ מלחמת העולם השנייה. יאקוב ואשתו נעצרו במחנה הסגר בדרום צרפת מ-1939 עד 1940, אז הצליחו להימלט דרך מרסיי לספרד ומשם, ב-1941, לפורטוגל הנייטרלית. בזמן שהמתין לקבלת האשרה המיוחלת לארצות הברית, חטפו אותו הנאצים מליסבון והביאוהו לכלא הגסטאפו בברלין, שם היה כלוא במשך שלוש שנים. הוא מת בבית החולים היהודי כתוצאה מתנאי מאסרו ב-26 בפברואר 1944. מדיה וקבצים בנושא ברתולד יאקוב בוויקישיתוף ספר השנה היהודי-אמריקאי, 1936-1935 ביוגרפיה של ברתולד יאקוב ספר השנה היהודי-אמריקאי, שנת 1936-1935 Gedenkst�tte Deutscher Widerstand ביוגרפיה של ברתולד יאקוב
מלון ארטס

מלון ארטס (בקטלאנית וספרדית: Hotel Arts) הוא גורד שחקים על חופה של ברצלונה בקטלוניה שבספרד. המלון נמצא תחת חברת ריץ קרלטון ובו 483 חדרים. המלון נישא לגובה של 154 מטר ובו 44 קומות, קרי הוא הבניין הגבוה בברצלונה ביחד עם "טורה מאפר". הבנייה הסתיימה בשנת 1994 ומתוכן בסגנון ההיי טק על ידי האדריכלים סקידמור, Owings & Merrill עם אדריכל קולומביאני בשם ברוס גרהם כשותף אחראי. צוות העיצוב הובל על ידי האדריכל מיגל רואנו, עם ד"ר אגוסטי אבויל. המלון עבר שיפוץ מלא ב -2006, הכלל התקנת טכנולוגיה חדשה, שדרוג החדרים וחדרי האמבטיה לחללים מודרניים ומפוארים. המלון נמצא על חוף הים התיכון ובחופו של המלון נמצא פסל של דג זהב שהוכן על ידי פרנק גרי לכבוד אולימפיאדת 1992. בניגוד להנחה הרווחת המלון לא נבנה כדי לשרת את האולימפיאדה, אם כי בנייתו הייתה חלק מהשינויים הגדולים שעברו על ידי העירייה כדי להכין את המשחקים. מדיה וקבצים בנושא מלון ארטס בוויקישיתוף אתרו הרשמי של המלון מלון ארטס ב-Factoría Urbana: תמונות ומידע טכני על המלון
ארכיפלג פטרוס הקדוש ופאולוס הקדוש

ארכיפלג פטרוס הקדוש ופאולוס הקדוש (בפורטוגזית: Arquipélago de São Pedro e São Paulo) הוא ארכיפלג הכולל 15 איים זעירים וסלעים באוקיינוס האטלנטי, בריבונות ברזיל. הארכיפלג התגלה במקרה ב-20 באפריל 1511, במהלך מסע של הצי הימי הפורטוגלי. במהלך המסע, התרסקה קרוולת פטרוס הקדוש על האיים. הניצולים חולצו על ידי קרוולת פאולוס הקדוש. כך קיבלו האיים את שמם. ב-16 בפברואר 1832 ביקר באיים צ'ארלס דרווין כחלק ממסעו על ספינת הביגל. דרווין תיעד את בעלי החיים שמצא באיים, ובהם סולה כחולת-רגל ועכבישים גדולים. הוא לא מצא ולו צמח אחד.[דרושה הבהרה] במהלך מלחמת העולם השנייה סופח האי מבחינה מינהלית לטריטוריית פרננדו די נורוניה. ב-1 ביוני 2009 התרסק מטוס מדגם איירבוס A330-200 שהיה בטיסה 447 של אייר פראנס, בדרכו מריו דה ז'ניירו לפריז בסמוך לארכיפלג. בשנת 1998 חנך חיל הים הברזילאי תחנת מחקר במקום, אשר מאוישת על ידי ארבעה חוקרים מתחלפים. התחנה נהרסה בצונאמי שפקד את האיים בין ה-5 ל-6 ביוני 2006. צוות התחנה מצא מחסה במגדלור, ולאחר זמן מה חולץ בידי ספינת דיג. בשנת 2007 הוקמה תחנה חדשה, גדולה יותר, מפותחת יותר וממוגנת יותר מקודמתה. מדיה וקבצים בנושא ארכיפלג פטרוס הקדוש ופאולוס הקדוש בוויקישיתוף ארכיפלג פטרוס הקדוש ופאולוס הקדוש, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
לחשוב כמו גבר

לחשוב כמו גבר (באנגלית: Think Like a Man) הוא סרט אמריקאי מסוג קומדיה רומנטית שבוים על ידי טים סטורי, נכתב על ידי קית' מרימן ודייוויד א. ניומן ומבוסס על הספר "Act Like a Lady, Think Like a Man" ("תתנהגי כמו ליידי, תחשבי כמו גבר") של סטיב הארווי משנת 2009. הסרט יצא ב-20 באפריל 2012 על ידי Screen Gems. הסרט עוקב אחר עלילותיהם של 4 זוגות, אשר מכונים בסרט: "הילד של אמא" נגד "האמא הרווקה" "הלא-מתחייב" נגד "הבחורה שרוצה את הטבעת" "החולם" נגד "האישה שהיא הגבר של עצמה" "השחקן" נגד "הבחורה עם חוק ה-90 ימים" כל אחת מהנשים קוראת את ספר העצות של סטיב הארווי "תתנהגי כמו ליידי, תחשבי כמו גבר", שמסביר להן כיצד לנהוג עם בני המין הנגדי. כאשר הגברים מגלים שהנשים מכורות לעצות של הארווי, הם מנסים להפוך את היוצרות עם בנות זוגן, פעולה שלאחר מכן גורמת לתוצאות הפוכות מאלו להן קיוו הגברים. שישה שחקני כדורסל מקצועיים עשו הופעת קמע בתפקיד עצמם: מאט בארנס שאנון בראון דארן קוליסון מטא וורלד פיס רסואל בוטלר ליסה לסלי הסרט קיבל ביקורות מעורבות. אתר Rotten Tomatoes נתן לסרט דירוג של 53%, המבוסס על 96 ביקורות עם דירוג ממוצע של 5.6/10. הסרט מחזיק גם ציון של 51 מתוך 100 באתר Metacritic, המבוסס על 30 ביקורות, המצביע על "ביקורות מעורבות או ממוצעות". הסרט גרף למעלה מ-33.7 מיליון דולר במהלך סוף שבוע הפתיחה שלו תוך שהוא מדיח את הסרט "משחקי הרעב" מהמקום הראשון בקופות ארצות הברית, שם שהה במשך ארבעה שבועות. הסרט נשאר במקום הראשון גם במהלך השבוע השני שלו, כשגרף 17.6 מיליון דולר. נכון ל-24 ביוני 2012, הסרט הכניס 91,547,205 דולר בארצות הברית ובקנדה, יחד עם 4,523,302 דולר במדינות אחרות, עם סכום כולל עולמי של 100,070,507 דולר. תקציב ההפקה של הסרט עמד על 12.5 מיליון דולר. הפסקול של הסרט כולל שירים מאת קלי רולנד, ג'ניפר הדסון, קרי הילסון, ג'ון לג'נד ופיוצ'ר. ב-28 ביוני 2012, הודיעו Screen Gems על תוכניות לסרט המשך בשם "לחשוב כמו גבר 2", עם אותם תסריטאים. ב-28 במאי 2013, החלה ההפקה לסרט ההמשך. הסרט יצא ב-20 ביוני 2014 בהקרנה בכורה בארצות הברית. אתר האינטרנט הרשמי של לחשוב כמו גבר "לחשוב כמו גבר", במסד הנתונים הקולנועיים IMDb (באנגלית) "לחשוב כמו גבר", באתר נטפליקס "לחשוב כמו גבר", באתר AllMovie (באנגלית) "לחשוב כמו גבר", באתר Rotten Tomatoes (באנגלית) "לחשוב כמו גבר", באתר Box Office Mojo (באנגלית) "לחשוב כמו גבר", באתר Metacritic (באנגלית) "לחשוב כמו גבר", באתר אידיבי "לחשוב כמו גבר", במסד הנתונים הקולנועיים KinoPoisk (ברוסית) Think Like a Man, Rotten Tomatoes Ryan Downey ‘Think Like A Man’ Takes Box Office For Second Week, April 30, 2012, MTV Stephanie Goldberg, 'Think Like A Man' and the legacy of 'Love Jones', April 27, 2012, CNN KERI HILSON, KELLY ROWLAND JOIN ‘THINK LIKE A MAN’ SOUNDTRACK, Rap-Up
אירוויזיון 1993

אירוויזיון 1993 הייתה תחרות האירוויזיון ה-38 והיא נערכה ב-15 במאי 1993 בעיירה הקטנה מילסטריט שבאירלנד. התחרות הונחתה בידי פינולה סוויני. לראשונה הוענקה אפשרות למדינות מזרח אירופה להשתתף בתחרות, וכך נוצר מצב שכ-30 מדינות נאבקו על הזכות להשתתף בתחרות, מה שגרם לאיגוד השידור האירופאי להחליט על שתי הגבלות: הוחלט על מקסימום מדינות שיוכלו להשתתף בתחרות, ובתחרות אחת יוכלו להשתתף 25 מדינות המדינות שיגיעו למקומות האחרונים לא יוכלו להשתתף בתחרות הבאה, דבר שנקרא בלועזית רלגציה (Relegation). כדי להכריע אלו מדינות ייצטרפו ל-22 שכבר הבטיחו את מקומן במילסטריט, נערך ב-3 באפריל בליובליאנה קדם מזרח-אירופאי בהשתתפות 7 מדינות: הונגריה, רומניה, אסטוניה, קרואטיה, סלובקיה, בוסניה והרצגובינה וסלובניה. אחרי הצבעה צמודה ומותחת, 3 הראשונות, קרואטיה, בוסניה והרצגובינה וסלובניה העפילו אל התחרות עצמה. בתחרות עצמה נרשמו נציגויות עבר כמו נציג דנמרק, טומי סיבאך (1979 ו-1981), קטרי הלנה הפינית (1979) וטוני וגאס האוסטרי שייצג את אוסטריה גם באירוויזיון 1992 בשנה שלפני. את ישראל נבחרו לייצג שרהל'ה שרון ולהקת שירו, עם השיר "שירו". השיר הגיע למקום ה-24, עם 4 נקודות בלבד, כאשר קיבלו 3 נקודות מפורטוגל ואחת מצרפת. בנוסף זו הייתה השתתפותה האחרונה של אחת ממייסדות האירוויזיון, לוקסמבורג, שפרשה כיוון שהפסיקה את חברותה באיגוד השידור האירופאי ובכך איבדה את הזכות להשתתף בתחרות. ערך מורחב – קדם אירוויזיון 1993 קדם אירוויזיון 1993 נערך ב-1 באפריל 1993 והונחה על ידי נתן דטנר. בתחרות זכו שרה'לה שרון ולהקת שירו בתום מאבק מותח מול השיר "ריח וצבע" של דורון מזר. אמנים בולטים נוספים שהשתתפו בתחרות היו: צביקה פיק, אדם, שימי תבורי ודורית ראובני. אתר האינטרנט הרשמי של אירוויזיון 1993 (באנגלית) אירוויזיון 1993, באתר האירוויזיון הרשמי היסטוריית ההצבעות של אירוויזיון 1993 אירוויזיון 1993, במסד הנתונים הקולנועיים IMDb (באנגלית)
יורה מובסיסיאן

יורה מובסיסיאן (בארמנית: Յուրա Մովսիսյան; נולד ב-2 באוגוסט 1987) הוא כדורגלן עבר ארמני ששיחק בעמדת החלוץ. מובסיסיאן נולד בגיומרי שבארמניה ובגיל צעיר עזב עם משפחתו לקליפורניה שבארצות הברית בעקבות המלחמה בין ארמניה לאזרבייג'ן. בשנת 2006 נבחר מובסיסיאן במקום הרביעי בדראפט של אותה שנה. ב-13 במאי 2006 הוא ערך את הופעת הבכורה שלו בהפסד 2-1 נגד די. סי. יונייטד. מובסיסיאן הפך לשחקן קבוע בהרכב הראשון עד סוף העונה המקצועית הראשונה שלו. ב-25 באפריל 2007 הוא הבקיע את שער הבכורה שלו בניצחון 0-3 נגד טורונטו. בשנת 2007 חתם בריאל סולט לייק. מובסיסיאן ערך את הופעת הבכורה שלו ב-17 בספטמבר 2007 בתיקו 2-2 נגד לוס אנג'לס גלאקסי. ב-1 בנובמבר 2008 מובסיסיאן הפך לשחקן הראשון אי פעם שמבקיע עבור ריאל סולט לייק בפלייאוף הליגה, בניצחון 0-1 נגד צ'יבאס ארצות הברית. בסיום עונת 2009 זכה עם המועדון באליפות הראשונה בתולדותיו. ב-6 ביולי 2009, חתם בראנס והעסקה יצאה לפועל ב-1 בינואר 2010. ב-7 במרץ 2010 הוא ערך את הופעת הבכורה שלו עבור ראנס במשחק הפתיחה של העונה בתיקו 0-0 נגד אסביירג, ב-14 באפריל 2010 הוא הבקיע את שער הבכורה שלו בניצחון 1-3 נגד סילקבורג. את עונתו הראשונה במועדון סיים מובסיסיאן עם 7 שערים ב-13 משחקים. מובסיסיאן שגילה יכולת גבוהה, עורר את תשומת לבם של דינמו קייב ורובין קאזאן שהביעו בו עניין. בחורף 2011 הוא חתם בקרסנודאר תמורת 2.5 מיליון אירו. מובסיסיאן ערך את הופעת הבכורה שלו במשחק הפתיחה של העונה ב-12 במרץ 2011 בתיקו 0-0 נגד אנז'י מחצ'קלה, משחק לאחר מכן הוא הבקיע את השער הראשון שלו בניצחון 0-2 נגד ספרטק נלצ'יק. בעונתו הראשונה במועדון כבש 9 שערים, ובעונת 2011/2012 נבחר לשחקן העונה של המועדון. ב-8 בדצמבר 2012 חתם בספרטק מוסקבה ל-4.5 שנים תמורת 7.5 מיליון אירו ומשכורת של 1.5 מיליון אירו לעונה, ההעברה אשר נחשבת להעברה השביעית הכי יקרה בתולדות המועדון. ב-10 במרץ 2013, מובסיסיאן ערך את הופעת הבכורה שלו בספרטק נגד טרק גרוזני, באותו משחק מובסיסיאן הבקיע שלושער שהוביל לניצחון במשחק של קבוצתו 1-3, זה היה שלושער ראשון של מובסיסיאן בקריירה. ב-15 בינואר 2016 הושאל לריאל סולט לייק עד דצמבר. ב-10 באוקטובר 2016 חתם על חוזה בקבוצה. ב-25 במרץ 2018 הושאל ליורגודן מליגת העל השוודית לחצי עונה עם אופציה עד לסיום העונה. ב-14 בספטמבר 2018 חתם בשיקגו פייר מה-MLS. מובסיסיאן הוא בעל אזרחות ארמנית ובעל אמריקאית. ב-11 באוגוסט 2010, הוא ערך את הופעת הבכורה שלו עבור נבחרת ארמניה במשחק ידידות נגד איראן. ריאל סולט לייק אליפות ארצות הברית: 2009 אישיים שחקן העונה בקרסנודאר: 2011/2012 מלך השערים בליגת העל הרוסית: 2012/2013 מדיה וקבצים בנושא יורה מובסיסיאן בוויקישיתוף יורה מובסיסיאן, ברשת החברתית פייסבוק יורה מובסיסיאן, ברשת החברתית אקס (טוויטר) יורה מובסיסיאן, באתר Transfermarkt יורה מובסיסיאן, באתר Soccerway יורה מובסיסיאן, באתר WorldFootball.net יורה מובסיסיאן, באתר National Football Teams יורה מובסיסיאן, באתר FootballDatabase.eu
ראנס (כדורגל)

מועדון הכדורגל ראנֶס (בדנית: Randers FC) הוא מועדון כדורגל דני מהעיר ראנס. הישג השיא של המועדון הוא זכייה בשני גביעי מדינה בשנת 2006 ו-2021. המועדון מארח את משחקיו הביתיים באצטדיון אוטו פארק ראנס המכיל 10,300 מקומות. שיאן ההופעות - מדס פנגר (223 הופעות) מלך השערים - רוני שוורץ (41 שערים) ניצחון הליגה הכי גבוה - 0:5 נגד אולבורג בולדספילקלאב הפסד הליגה הכי גבוה - 6:1 נגד נורדסלאנד ונגד סונדריסקה מספר הצופים הכי גבוה בליגה - 11,824 צופים נגד ברונדבי רצף המשחקים הגבוה ללא הפסד - 16 (29.11.2009 - 5.5.2010) רצף הניצחונות הגבוה ביותר - 5 (13.4.2010 - 3.5.2010) רצף המשחקים הגבוה ללא ניצחון - 18 (31.5.2009 - 29.11.2009) הגביע הדני: 2 זכיות 2006, 2021 דירוג המשחק ההוגן של אופ"א: 2 זכיות 2009, 2010 מדיה וקבצים בנושא ראנס בוויקישיתוף אתר האינטרנט הרשמי של ראנס ראנס, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל ובנושא דנמרק. אתם מוזמנים לתרום לוויקיפדיה ולהרחיב אותו.
ברונו אלווש

ברונו אדוארדו רגופה אלווש (בפורטוגזית: Bruno Eduardo Regufe Alves; נולד ב-27 בנובמבר 1981) הוא כדורגלן עבר פורטוגזי ששיחק בעמדת הבלם. אלווש החל את הקריירה שלו במחלקת הנוער של ורזים, ובגיל 16 עבר למחלקת הנוער של פורטו. לאחר שהושאל לפארנסה ויטוריה דה גימארייש ופורטו, בקיץ 2005 חתם ל-5 שנים בפורטו. ב-15 באוקטובר 2005 קיבל כרטיס אדום במשחק נגד בנפיקה ליסבון לאחר שנגח בנונו גומש. בעונת 2006/2007 זכה עם המועדון באליפות. ב-3 באוגוסט 2010 חתם בזניט סנקט פטרבורג תמורת 22 מיליון אירו. ב-30 באוקטובר 2010 אלבס הבקיע את השער הראשון שלו בניצחון 2–4 נגד א.א.ק. אתונה במסגרת הליגה האירופית. ב-6 ביוני 2013 חתם בפנרבחצ'ה ל-3 שנים תמורת 5.5 מיליון אירו. ב-5 ביוני 2016 חתם בקליארי האיטלקית לשנתיים. ב-31 במאי 2017 חתם בגלאזגו ריינג'רס לשנתיים. ב-12 ביולי 2018 חתם בפארמה האיטלקית. ב-1 ביולי 2021 חזר לאחר 11 שנה לפורטוגל וחתם בפמליקאו, אך אחרי כמה שבועיים התיר את החוזה. ב-4 בספטמבר 2021 חתם באפולון סמירניס היוונית. ביוני 2007 אלווש ערך את הופעת הבכורה שלו בנבחרת פורטוגל בתיקו 1-1 נגד כווית. אלווש זומן לסגל הנבחרת לקראת יורו 2008. ב-14 בנובמבר 2009 הבקיע את השער היחידי במשחק נגד בוסניה והרצגובינה במסגרת פלייאוף מוקדמות מונדיאל 2010 שבסיומו עלתה פורטוגל. אלווש נכלל בסגל הנבחרת גם לקראת מונדיאל 2010, יורו 2012 ומונדיאל 2014. פורטו אליפות פורטוגל: 2005/2006, 2006/2007, 2007/2008, 2008/2009 הגביע הפורטוגזי: 2005/2006, 2008/2009, 2009/2010 הסופר קאפ הפורטוגזי: 2006, 2009 זניט סנקט פטרבורג אליפות רוסיה: 2010, 2011/2012 הסופר קאפ הרוסי: 2011 פנרבחצ'ה אליפות טורקיה: 2013/2014 הגביע הטורקי: 2014 נבחרת פורטוגל אליפות אירופה: 2016 אישיים שחקן העונה בפורטוגל: 2009 מדיה וקבצים בנושא ברונו אלווש בוויקישיתוף ברונו אלווש, באתר Transfermarkt ברונו אלווש, באתר Soccerway ברונו אלווש, באתר WorldFootball.net ברונו אלווש, באתר National Football Teams ברונו אלווש, באתר FootballDatabase.eu פרופיל המאמן, באתר Transfermarkt
טוברנו פינאס

טוברנו מאריניו פרוקטו פינאס (נולד ב-25 בנובמבר 1985 בווניקה שבסורינאם) הוא כדורגלן הולנדי המשחק בעמדת המגן השמאלי. פינאס שיחק במחלקת הנוער של א.ז. אלקמאר ואת הקריירה המקצוענית שלו החל בקבוצת ר.ק.ס ואלבייק. לאחר מכן שיחק גם בטלסטאר ספורטקלאב ובאלמיירה סיטי, ובקיץ 2011 הגיע לישראל וחתם במכבי נתניה. ב-27 באוגוסט 2011 ערך את הופעת הבכורה שלו בליגת העל, בניצחון 3–1 נגד עירוני קריית שמונה. את עונת 2011/2012 סיים עם שני בישולים ב-36 משחקים ועזר לקבוצתו לסיים במקום הרביעי שהוביל למוקדמות הליגה האירופית. ב-19 ביולי 2012 ערך את הופעת הבכורה שלו באירופה, בהפסד 1–2 לקופס הפינית. ב-16 בינואר 2013 הושאל פינאס להפועל חיפה. לאחר שבוע זכה עם הקבוצה בגביע הטוטו, ובסיום עונת 2012/2013 סייע לה להישאר בליגת העל. בקיץ 2013 חזר למכבי נתניה, לאחר שירדה לליגה לאומית. ב-28 באפריל 2014 הבקיע את שער הבכורה שלו בקבוצה, בתיקו 2–2 נגד מכבי אחי נצרת. בעונה זו סייע לקבוצה לעלות בחזרה לליגת העל, והעפיל עמה לגמר גביע המדינה, שם הפסידה 0–1 לעירוני קריית שמונה. בקיץ 2014 חתם בעירוני קריית שמונה. כבר במשחק הראשון של העונה הורחק כרבע שעה לאחר שנכנס כמחליף, ובסך הכל בעונת 2014/2015 ערך 19 הופעות בליגה. לאחר יותר מחצי שנה שלא שיחק, ב-21 בינואר 2016 חתם בהפועל רמת גן מהליגה הלאומית, ובמדיה כבש שער אחד ב-11 הופעות עד תום העונה. בינואר 2018 חתם באוסטזאן מהליגה השלישית בהולנד. טוברנו פינאס, באתר ההתאחדות לכדורגל בישראל טוברנו פינאס, באתר Transfermarkt טוברנו פינאס, באתר Soccerway ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
רוני שוורץ

רוני שוורץ נילסן (נולד ב-29 באוגוסט 1989) הוא כדורגלן דני-יהודי המשחק בעמדת החלוץ . שוורץ התחיל את הקריירה שלו במחלקת הנוער של אולבורג, ובינואר 2006 חתם בקבוצה הבוגרת. למרות שסומן ככישרון עולה וכאחד משחקני עתיד של המועדון, שוורץ לא הצליח לעמוד בציפיות והוא שימש לרוב כשחקן מחליף. בקיץ 2011 סיים את חוזהו באולבורג וחתם בראנס שירדה באותה עונה לליגה השנייה. בעונתו הראשונה במועדון שוורץ הבקיע 8 שערים והיה שותף לחזרה של המועדון לליגה הראשונה. בעונת 2012/2013 הבקיע 14 שערים והיה מלך השערים באותה עונה של המועדון ובמקום ה-3 בליגה, ובאותה עונה סיים המועדון במקום ה-3 בליגה ובמקום השני בגביע דבר שהוביל להארכת חוזהו של שוורץ עד קיץ 2016. ב-11 ביוני 2014 חתם שוורץ בגנגאן והפך לדני השלישי שמצטרף למועדון אחר לארס יאקובסן וג'ונאס לוסי. ב-26 בינואר 2016, שוורץ הושאל באסביירג. ב-24 באוגוסט 2016, שוורץ חתם בוואסלנד-בוורן. ב-22 בינואר 2018, שוורץ חתם לשנתיים בספרסבורג 08 מליגת העל הנורווגית. שוורץ היה שותף לעלייה של הקבוצה לשלב הבתים של הליגה האירופית בעונת 2018/2019. ב-30 באוגוסט 2018, שוורץ חתם בסילקבור. בינואר 2020, שוורץ חתם לשנתיים וחצי במיטיולן. ב-4 בינואר 2021, שוורץ חתם לשנתיים וחצי בצ'רלטון את'לטיק מהפוטבול ליג הראשונה. בינואר 2022 שוורץ חתם בוונדסיסל. ב-27 במרץ 2024 חתם בפרדריקיה. מדיה וקבצים בנושא רוני שוורץ בוויקישיתוף רוני שוורץ, באתר Transfermarkt רוני שוורץ, באתר Soccerway רוני שוורץ, באתר WorldFootball.net רוני שוורץ, באתר FootballDatabase.eu
ציון רצון

ציון רצון (נולד בשנת 1975) הוא קצין בצה"ל בדרגת תת-אלוף. שימש בין היתר מפקד אוגדת הבשן, ראש מטה פיקוד הדרום, מפקד חטיבת כפיר, ראש מחלקת אימונים בזרוע היבשה, מפקד עוצבת ברעם ומפקד גדוד 50. רצון התגייס לצה"ל בשנת 1993, ושובץ בגדוד 932 בחטיבת הנח"ל. לאחר קורס קציני חי"ר, שב לגדוד 932 ושימש כמפקד מחלקה. לאחר מכן מונה למפקד פלוגת מסלול בגדוד 932. בהמשך שימש כקצין מבצעים גדודי. במהלך המערכה ברצועת הביטחון פיקד על פלוגת החוד בגדוד 932, שכללה בתחילה פיקוד על מוצב צה״ל בינת ג'בייל והוצאת מבצעים למארבי משך על הקו האדום ברכס ברעשית - שקיף א נימל. בהמשך פיקוד על מוצב רותם שהיה מוצב חודר כ-14 ק״מ מצפון לראש הנקרה. בתקופה זאת המוצב ספג באופן קבוע ירי של פצצות מרגמה וטילי נ״ט מידי חזבאללה וב-16 במאי 2000 יחד עם מפקד הגדוד נדב פדן העביר את השליטה במוצב לידי צבא דרום לבנון, וסייע לאחר יומיים לצד״ל להדוף מתקפת מחבלים על מוצב רותם, ולגבות מחיר של 47 הרוגים ועשרות פצועים לחזבאללה. לאחר מכן, מונה לסגן מפקד גדוד 932 בין השנים 2002–2003. לאחר מכן מונה לקצין אג"ם של חטיבת הנח"ל בין השנים 2003–2005. לאחר מכן יצא ללימודים בפו"ם. בשנת 2006, בעיצומה של מלחמת לבנון השנייה, הועלה לדרגת סא"ל ומונה למפקד גדוד 50, והוביל את הגדוד בהמשך הלחימה עד לסיומה, בתפקיד זה שירת עד שנת 2008. בהמשך כיהן כסגן מפקד חטיבת הנח"ל בין השנים 2008–2010. בשנת 2010 מונה לקצין אג"ם של עוצבת הגליל, ושימש בתפקיד עד שנת 2012. באמצע יוני 2012 הועלה לדרגת אל"ם ומונה למפקד עוצבת ברעם, ושירת בתפקיד עד 6 באוגוסט 2014. בהמשך היה חניך במכללה לביטחון לאומי במחזור מ"ב (2015-2014). לאחר מכן מונה לראש מחלקת אימונים בזרוע היבשה בין השנים 2015–2017. ב-29 במרץ 2017 מונה למפקד חטיבת כפיר, ושימש בתפקיד עד 4 ביולי 2019, בסיום תפקידו הועלה לדרגת תא"ל. ב-31 ביולי 2019 מונה לראש מטה פיקוד הדרום, תפקיד בו שירת עד אוגוסט 2022. ב-19 בספטמבר 2022 מונה למפקד אוגדת הבשן. רצון מתגורר באבן יהודה, נשוי למיכל ואב לארבעה. בעל תואר ראשון במנהל עסקים מהמרכז האקדמי רופין, ותואר שני במדעי המדינה ובביטחון לאומי מאוניברסיטת חיפה. מדיה וקבצים בנושא ציון רצון בוויקישיתוף טקס החלפת מפקד עוצבת "ברעם", באתר צה"ל (דרך ארכיון האינטרנט) יואב זיתון, תיעוד: כך נערכת חטיבת כפיר למלחמה בחמאס, באתר ynet, 19 בדצמבר 2017 יוסי יהושוע וראובן וייס, משיבים אש, באתר ynet, 1 באפריל 2019 רשימת המפקדים החדשים בצה"ל, באתר צה"ל, 12 ביולי 2021 תא"ל ציון רצון נכנס לתפקיד מפקד אוגדה 210, באתר צה"ל, 19 בספטמבר 2022